«Europe» har flere betydninger.

**Europe** er et svensk hardrock-band som var mest populært på 1980-tallet.

Historie
--------

Bandet ble dannet i 1979 i forstaden Upplands Väsby, da under navnet *Force*. I 1982 ble Force meldt på til *Rock-SM*, svensk mesterskap i rock. I løpet av mesterskapet valgte Force å bytte navn til Europe. 4000 band fra hele landet deltok i *Rock-SM*, og til slutt var det Europe som vant finalen. Bandet besto da av vokalist og keyboardist Joey Tempest, gitarist John Norum, bassist John Levén og trommeslager Tony Reno.

Førstepremien i *Rock-SM* var en platekontrakt, og Europe ga ut sitt debutalbum, *Europe* i 1983. Albumet solgte bra i både Sverige og Japan, hvor singelen *Seven Doors Hotel* var en Topp 10-hit. Et år senere kom albumet *Wings of Tomorrow*. På den påfølgende turneen ble keyboardist Mic Michaeli med i bandet, mens Tony Reno fikk sparken på grunn av sin likegyldige holdning til bandet. Hans erstatter var Ian Haugland.

I 1985 spilte Europe inn filmmusikk til ungdomsfilmen *On the Loose*. Bandet var også med i denne filmen, som seg selv. I slutten av året begynte de innspillingen av sitt tredje album, *The Final Countdown*. Det ble utgitt i 1986, og solgte i alt 6,5 millioner eksemplarer over hele verden. Tittellåten var første single fra albumet, og var nummer 1 i 26 land. Likevel valgte John Norum på dette tidspunkt å slutte i Europe, fordi han ikke var fornøyd med bandets kommersielle image og stil. Kee Marcello ble ny gitarist i Europe.

I 1988 kom *Out of This World*, oppfølgeren til *The Final Countdown*. Albumet solgte over to millioner eksemplarer, men ble sett på som en fiasko i forhold til tidligere salgstall. Etter sitt femte album, *Prisoners in Paradise* i 1991, valgte Europe å ta en pause et år senere. På nyttårsaften 1999 var Europe samlet igjen for en konsert i Stockholm, men noen ordentlig gjenforening ble det ikke før i 2003, da med John Norum tilbake som sologitarist. Kee Marcello valgte å satse på soloprosjekter istedenfor å komme tilbake til Europe. Etter en comeback-turné i Europa sommeren 2004, kom albumet *Start from the Dark*. Bandet har gitt ut fire album senere, *Secret Society* (2006), *Last Look at Eden* (2009), *Bag of Bones* (2012) og *War of Kings* (2015). Europe annonserte i 2017 at deres nye album *Walk the Earth* vil bli utgitt 20. oktober 2017.

Medlemmer
---------

### Nåværende medlemmer

* Joey Tempest – Vokal (1979–1992 2003–)
* John Norum – Gitar (1979–1986, 2003–)
* John Levén – Bass (1981–1992, 2003–)
* Mic Michaeli – Keyboard (1984–1992, 2003–)
* Ian Haugland – Trommer (1984–1992, 2003–)

### Tidligere medlemmer

* Peter Olsson – Bass (1979 – 1981)
* Marcel Jacob – Bass (1981)
* Tony Reno – Trommer (1979 – 1984)
* Kee Marcello – Gitar (1986 – 1992)

Diskografi
----------

### Studioalbum

* *Europe* (1983)
* *Wings of Tomorrow* (1984)
* *The Final Countdown* (1986)
* *Out of This World* (1988)
* *Prisoners in Paradise* (1991)
* *Start from the Dark* (2004)
* *Secret Society* (2006)
* *Last Look at Eden* (2009)
* *Bag of Bones* (2012)
* *War of Kings* (2015)
* *Walk the Earth* (2017)

### Samlealbum

* *1982-1992* (1993)
* Definitive Collection (1997)
* Super Hits (1998)
* *1982-2000* (1999)
* *Rock the Night: The Very Best of Europe* (2004)

### DVD

* *Rock the Night: Collectors Edition* (2004)
* *The Final Countdown Tour 1986* (2004)
* *Live from the Dark* (2005)
* *The Final Countdown Tour 1986: Live in Sweden – 20th Anniversary Edition* (2006)
* *Live Look at Eden/Live at Itunes festival London* (2011)
* *Live at Shepherd's Bush, London* (2011)
* *Live at Sweden Rock 30th Anniversary Show* (2013)

### CD

* *Extended Versions Live Audio CD (2007)*
* *Live Look at Eden Live Audio CD (2011)*
* *Europe Live at Shepherd's Bush London Extra Live Audio CD* (2011)

Referanser
----------

1. ↑   Linus Dahlbäck, «Broder Daniel och Titiyo invalda i Swedish Music Hall of Fame», arkiv-URL web.archive.org, utgitt 3. mai 2018, besøkt 20. juni 2020[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Europe (musical group) – kategori av bilder, video eller lyd på Commons Rediger på Wikidata
* (en) Europe på Apple Music Rediger på Wikidata

* (en) Europe på Discogs Rediger på Wikidata

* (en) Europe på MusicBrainz Rediger på Wikidata

* (en) Europe på SoundCloud Rediger på Wikidata

* (en) Europe på Spotify Rediger på Wikidata

* (en) Europe på Songkick Rediger på Wikidata

* (en) Europe på Last.fm Rediger på Wikidata

* (en) Europe på Genius — sangtekster Rediger på Wikidata

* (en) Europe på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |